
נוסח לא מתוקן

מושב רביעי

פרוטוקול מס'

מישיבת ועדת הכספים

מיום שלישי, כ' בחשוון, התשס"ו (22 בנובמבר 2005) בשעה 09:30

סדר היום:
אי תשלום שכר במועצות הדתיות 

נכחו:
חברי הוועדה:

יעקב ליצמן  - היו"ר

בני אלון

משה גפני

מוזמנים:
ח"כ זבולון אורלב

אריה פרג'ון - ראש הוועדה לשירותי דת 

יחזקאל לביא 

מנהל הוועדה: טמיר כהן
קצרנית: לאה קיקיון

אי תשלום שכר במועצות הדתיות

היו"ר יעקב ליצמן:

שלום לכולם. הנושא על סדר היום הוא אי תשלום שכר במועצות הדתיות. השאלה שלנו היא איך מקדמים את הנושא. יש התקדמות מסוימת מזה שהממשלה החליטה את מה שהחליטה. 

זבולון אורלב:

אני מבקש שישלחו לך את החלטת הממשלה. 



היו"ר יעקב ליצמן:

קובי הבר, מהאוצר,  התנגד. צריך לראות לאיזה סיכומים אנחנו מגיעים . 

בני אלון:

 בוא נפריד בין שני דברים - בת ים, שם יש חובות -- 

היו"ר יעקב ליצמן:

 ברור שאנחנו חייבים להגיע למצב ללחוץ על האוצר באיזושהי צורה.  יש לנו עוד שבועיים. אנחנו צריכים לראות מה אנחנו עושים, כי אי אפשר לעבור על זה לסדר היום. 

זבולון אורלב:

 אני חושב שהפתרון, לפני קובי הבר, הוא פניה למנכ"ל משרד ראש הממשלה. 

היו"ר יעקב ליצמן:

 הזמנו אותו לישיבה.  נזמין אותו שוב, וגם את קובי הבר. 

זבולון אורלב:

 וגם את מנכ"ל משרד הפנים. אם יש פתרון הוא כאשר שלושתם יושבים יחד. התקווה היחידה שהבעיה תיפתר היא רק כאשר שלושתם יושבים יחד, כי  למיטב ידיעתי  הם אף פעם לא ישבו יחד, כי סדר היום הדחוף תמיד דוחה דברים. גם היום, בהיעדר השר, אין שר פנים שינסה לחבל בעניין. ראש הממשלה, לכאורה, אין לו עניין ללכת לבחירות עם קופת שרצים של אנשים שלא קיבלו משכורת. גם אילן כהן - הוא אדם חיובי, וכך גם קובי הבר. צריכים לוודא ששלושתם באים, כי בהיעדר אחד מהם - אין טעם לשבת. תמיד זורקים את האחריות על החוליה שחסרה.

היו"ר יעקב ליצמן:

אז נסכם ששלושתם יגיעו בשעה 09:00 בבוקר. 

זבולון אורלב:

 אני מציע להזמין גם את ראש השלטון המקומי בכבודו ובעצמו. 

היו"ר יעקב ליצמן:

 צריך  לעשות דיון עם עדי אלדר על אי העברת כספים לשירותי כבאות ולמועצות הדתיות. 

יחזקאל לביא:


חלק מהכספים כן עברו לרשויות, אלא מה? זה עובר אליהם, ואז זה נבלע באותו - - 

זבולון אורלב:

 גם לנושא של שירותי הדת - אני מבקש להזמין אותו, אישית, את עדי אלדר. 

היו"ר יעקב ליצמן:


 אני מודה לכם, הישיבה נעולה. 

הישיבה ננעלה בשעה 09:50


